Ministru kabineta noteikumu projekta
"Grozījumi Ministru kabineta 2010.gada 30.novembra noteikumos Nr.1075 "Valsts un pašvaldību institūciju amatu katalogs"" sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Valsts un pašvaldību institūciju amatpersonu un darbinieku atlīdzības likuma 7.panta trešās daļas 2.punkts un pārejas noteikumu 12.punkts |
| 2. | Pašreizējā situācija un problēmas | Kopš 2011.gada 1.janvāra pašvaldībās ir ieviesta darba samaksas sistēma, kas balstās uz amatu klasifikāciju. Veicot amatu klasifikāciju, pašvaldības vairākkārtīgi ir vērsušās Valsts kancelejā ar lūgumu izvērtēt amatu klasificēšanas rezultātus, jo ir bijušas aizdomas par neatbilstošu amatu klasifikāciju, kas daļēji ir skaidrojams ar pieredzes trūkumu šajā jomā. Valsts kancelejai saskaņā ar pašlaik esošo normatīvo regulējumu nav tiesību uzdot pašvaldībām un to padotības iestādēm grozīt vai precizēt amatu klasifikāciju. Vienlaikus Valsts un pašvaldību institūciju amatu katalogs ir precizējams, iekļaujot pašvaldībām specifiskos amatus |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | 2010.gada 14.oktobra grozījumi Valsts un pašvaldību institūciju amatpersonu un darbinieku atlīdzības likumā (7.panta trešās daļas 2.punkts) paredz Ministru kabinetam līdz 2011.gada 1.martam noteikt vienotu amatu klasifikācijas sistēmu un amatu klasificēšanas kārtību valsts un pašvaldību institūcijās, kā arī amatu klasificēšanas rezultātu uzraudzības sistēmu un par attiecīgo darbību veikšanu atbildīgo institūciju. Noteikumu projekta 2.punktā tiek piedāvāts, ka Valsts kanceleja izlases kārtībā var veikt amatu klasificēšanas rezultātu pārbaudi pašvaldībās un to iestādēs, kā arī, konstatējot nepilnības vai pārkāpumus amatu klasifikācijā, Valsts kancelejai ir tiesības uzdot grozīt vai precizēt amatu klasifikāciju.Ievērojot to, ka vienlaikus ir nepieciešami grozījumi arī Ministru kabineta 2009.gada 22.decembra noteikumos Nr.1651 "Noteikumi par valsts tiešās pārvaldes iestāžu amatpersonu un darbinieku darba samaksu, kvalifikācijas pakāpēm un to noteikšanas kārtību" (turpmāk – noteikumi Nr.1651), tad Valsts un pašvaldību institūciju amatu katalogā ir veicami tikai redakcionāli precizējumi, kuru dēļ nav nepieciešams izveidot jaunus līmeņus un noteikt atbilstošas mēnešalgu grupas noteikumos Nr.1651.Noteikumu projekts paredz precizēt:  - saimes "1. Administratīvā vadība" IVB un VA līmeni, norādot, ka līmeņiem noteiktās funkcijas veic Valsts ieņēmumu dienests un Valsts kase;  - apakšsaimes "11.1. Finanšu tirgi un finanšu resursu vadība" II un III līmeni, ievērojot 2008., 2009. un 2010.gadā notikušās izmaiņas Valsts kases veikto funkciju apjomā un sadalījumā; - apakšsaimes "11.2. Kreditēšana" I, II un III līmeni, ievērojot 2008., 2009. un 2010.gadā notikušās izmaiņas Valsts kases veikto funkciju apjomā un sadalījumā; - apakšsaimes "11.3. Risku vadība (finanšu riski)" II līmeni, ievērojot 2008., 2009. un 2010.gadā notikušās izmaiņas Valsts kases veikto funkciju apjomā un sadalījumā; - apakšsaimi "11.4. Valsts budžeta norēķini", ievērojot 2008., 2009. un 2010.gadā notikušās izmaiņas Valsts kases veikto funkciju apjomā un sadalījumā; - apakšsaimes "18.2. Bibliotēku pakalpojumi" II, III, IV un V līmeni, precizējot līmeņiem noteikto vadības funkciju;  - apakšsaimes "28.4. Pašvaldības policija" II un III līmeni, precizējot atbildību attiecībā uz administratīvo pārkāpumu atklāšanu un lēmumu pieņemšanu.Lai pilnveidotu Valsts un pašvaldību institūciju amatu katalogu, tai skaitā ņemtu vērā Rīgas reģiona pašvaldību darbinieku arodbiedrības iesūtītos priekšlikumus, kas vienlaikus prasa arī grozījumus noteikumos Nr.1651, un izstrādes procesā iesaistītu pašvaldības un citas arodbiedrības, tiek paredzēts izveidot darba grupu. Valsts kancelejai līdz 2011.gada 1.oktobrim jāiesniedz Ministru kabinetā noteikumu projekts par grozījumiem Ministru kabineta 2010.gada 30.novembra noteikumos Nr.1075 "Valsts un pašvaldību institūciju amatu katalogs", un Finanšu ministrijai līdz 2011.gada 1.oktobrim jāiesniedz Ministru kabinetā noteikumu projekts par grozījumiem Ministru kabineta 2009.gada 22.decembra noteikumos Nr.1651 "Noteikumi par valsts un pašvaldību institūciju amatpersonu un darbinieku darba samaksu, kvalifikācijas pakāpēm un to noteikšanas kārtību" |
| 5. | Projekta izstrādē iesaistītās institūcijas | Par noteikumu projektu saņemti atzinumi ar iebildumiem no Kultūras ministrijas un Latvijas Pašvaldību savienības. Finanšu ministrija izteikusi priekšlikumus. Pārējās ministrijas un Korupcijas novēršanas un apkarošanas birojs atbalsta projekta tālāku virzību bez iebildumiem un priekšlikumiem. Atzinums nav saņemts no Aizsardzības ministrijas, Labklājības ministrijas, Veselības ministrijas un Zemkopības ministrijas. Atzinumu sniegusi Rīgas reģiona pašvaldību darbinieku arodbiedrība, kā arī Bauskas Centrālā bibliotēka, Limbažu Galvenā bibliotēka, Ogres Centrālā bibliotēka un Talsu Galvenā bibliotēka.Noteikumu projekts saskaņots elektroniski un precizēts atbilstoši Rīgas reģiona pašvaldību darbinieku arodbiedrības izteiktajiem priekšlikumiem |
| 6. | Iemesli, kādēļ netika nodrošināta sabiedrības līdzdalība | Normatīvā akta projektam nav tiešas ietekmes uz sabiedrību  |
| 7. | Cita informācija | Nav |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Valsts un pašvaldību institūciju amatpersonas un darbinieki, uz kuriem attiecas Valsts un pašvaldību institūciju amatpersonu un darbinieku atlīdzības likuma 7.1pants un 11.panta pirmā daļa |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar |
| 3. | Tiesiskā regulējuma finansiālā ietekme | Projekts šo jomu neskar |
| 4. | Tiesiskā regulējuma nefinansiālā ietekme | Projekts šo jomu neskar |
| 5. | Administratīvās procedūras raksturojums | Projekts šo jomu neskar |
| 6. | Administratīvo izmaksu monetārs novērtējums | Projekts šo jomu neskar |
| 7. | Cita informācija | Nav |

Anotācijas III sadaļa – projekts šo jomu neskar.

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nav |
| 2. | Cita informācija | Nav |

Anotācijas V, VI sadaļa – projekts šo jomu neskar.

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts un pašvaldību institūciju amatpersonu un darbinieku atlīdzības likuma 7.1pantā un 11.panta pirmajā daļā noteiktās valsts un pašvaldību institūcijas |
| 2. | Projekta izpildes ietekme uz pārvaldes funkcijām | Normatīvā akta izpilde tiks nodrošināta anotācijas VII sadaļas 1.punktā minēto institūciju līdzšinējo funkciju ietvaros |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar |
| 6. | Cita informācija | Nav |

Ministru prezidents V.Dombrovskis

Vizē:

Valsts kancelejas direktore E.Dreimane

04.04.2011

903

Medvecka 67082907

Baiba.Medvecka@mk.gov.lv